
ДО

ОБЩИНСКИ СЪВЕТ

ЗЛАТОГРАД

ДОКЛАДНА ЗАПИСКА

от Мирослав Митков Янчев – Кмет на Община Златоград

Относно: Приемане на Програма за опазване на околната среда на Община Златоград за периода 2023-2028 г. 
УВАЖАЕМА ГОСПОЖО ПРЕДСЕДАТЕЛ,

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

  Програмата за опазване на околната среда (ПООС) на Община Златоград, за периода 2021 – 2028 г., е изготвена на основание чл. 79, ал.1 от Закона за опазване на околната среда /ЗООС/. Структурата и съдържанието на общинската ПООС са изработени в съответствие с актуалните изисквания на ЗООС. Програмата е изложение на основните цели и задачи на Община Златоград, в областта на опазване на околната среда. Тя целенасочено планира дейностите, в областта на околната среда, за посочения времеви диапазон и в този смисъл е инструмент за подобряване състоянието на околната среда на територията на общината. 
Община Златоград възлага разработването на програмата през месец октомври 2021 г. Проект на програмата е представен за разглеждане, на екип от експерти в Общинска администрация Златоград, в етапа на изготвяне на документа, като същият е връщан за коригиране и допълнения. На основание чл. 26, ал. 2 от Закона за нормативните актове, на 07.09.2022 г. проектът на програмата е публикуван на официалната интернет страница на Община Златоград. След като, в едномесечен срок, не постъпват предложения и становища по документа, той е изпратен за преценяване на необходимостта от извършване на екологична оценка в РИОСВ - Смолян. Решението на институцията е издадено на 05.12.2022 г., след което ПООС 2021-2028 е предложена за приемане от ОбС – Златоград, с докладна записка №61-00-287 от 09.12.2022г. Предвид възникнала необходимост от представяне на допълнителна информация, докладната записка е оттеглена.   

Поради това че 2021 и 2022 година преминават в изготвяне и съгласуване на ПООС 2021-2028, обхватът на програмата е променен на 2023 – 2028 година, като целите, приоритетите и плана за действие на програмата остават непроменени. С период на обхват от 2023 до 2028 г. ПООС отговаря на изискването за период на изпълнение не по-малък от 3 години, регламентирано в чл. 79, ал. 2 от ЗООС.
Във връзка с гореизложеното, предлагам следния проект за 

Р Е Ш Е Н И Е:
На основание чл. 21, ал. 1, т. 12 и т. 23 от Закона за местното самоуправление и местната администрация, чл. 79, ал. 4 от Закона за опазване на околната среда, Общински съвет Златоград
Р Е Ш И:

1. Приема Програма за опазване на околната среда на Община Златоград за периода 2023-2028 г. Програмата влиза в сила в тридневен срок, след публикуването ѝ на официалната интернет страница на Община Златоград.
2. Възлага на Кмета на Община Златоград изпълнение на програмата.

Приложениe:
1. Проект на Програма за опазване на околната среда на Община Златоград за периода 2023-2028 г.;
С уважение,

МИРОСЛАВ ЯНЧЕВ   
Кмет на Община Златоград
Изготвил:   
Антоанета Кънева
Главен експерт Е и П
Съгласувал: 
Ирина Иванова

Директор на дирекция ИР, ОП, СД и ВО




В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

